section_heading: Radnja
paragraph_text: Ministar magije Rufus Scrimgeour obraća se čarobnjačkim medijima, navodeći kako Ministarstvo ostaje snažno unatoč tome što je lord Voldemort stekao moć i unatoč tome što smrtonoše čine masovna ubojstva bezjaka i tome da su se infiltrirali u Ministarstvo. U međuvremenu, Harry Potter, Ron Weasley i Hermiona Granger odlučili su nastaviti misiju koju je Albus Dumbledore dao Harryu, tražiti i uništiti Voldemortove Horkrukse. Severus Snape obavještava Voldemorta o Harryjevom skorom odlasku s Kalininog prilaza (Privet Drive). Voldemort uzima čarobni štapić Luciusa Malfoya, jer njegov štapić dijeli istu jezgru kao Harryjev, te ga zbog toga nije bio u mogućnosti ubiti.